Barcelona-stjerne linkes til City
Torsdag er klubbenes siste frist for kjøp og salg av spillere, og tradisjonen tro koker det med spekulasjoner i engelske aviser dagen før overgangsvinduets siste dag Og det virker som det er i England aktiviteten på markedet er høyest. Her er noe av det som meldes: * Barcelona skal ha mottatt bud på spissen David Villa fra en klubb utenfor Spania, melder Sky Sports. Flere medier skriver at Manchester City skal være interessert - dagen etter at Mario Balotelli dro til Italia og Milan. * Ifølge The Sun har Chelsea fått tillatelse til å diskutere kontrakt med Birmingham-keeper Jack Butland - 19-åringen som var tredjekeeper for England i fjorårets EM. Liverpool har tidligere vært favoritt til å sikre seg Butland, men skal foreløpig ikke ha kommet med noe tilbud. Chelseas bud på 3,5 millioner pund skal ha blitt akseptert av Birmingham. * QPR-manager Harry Redknapp har meldt at han fortsatt ser på muligheten for å styrke stallen, og ifølge The Times skal klubben ha budt 12 millioner pund for Toulouse-spilleren Etienne Capoue. Samtidig får Redknapp streng beskjed fra Stoke-manager Tony Pulis om ikke å prøve seg på den høyreiste spissen Peter Crouch. * Fulham har fått i stand en låneavtale med Milans nederlender Urby Emanuelson. Ifølge Sky Sports er 26-åringen på vei til London for å gjennom den medisinske testen. * Norwich skal være på jakt etter spissene Gary Hooper (25) i Celtic og Leeds-spilleren Luciano Becchio (29), melder The Sun. Samtidig skal Steve Morison være på vei fra Norwich til Leeds. Hooper er verdsatt til rundt 8 millioner pund.
Britiske medier melder at David Villa (31) skal være ønsket av Manchester City.